दूसरी खबर कहती है की हरियाणा के एक गांव वालों नें पंचायत बुला कर क्रिकेट खेलने वालों का हुक्का-पानी बंद करने का निर्णय लिया है. पूरे गांव ने मिल कर क्रिकेट का ही बहिष्कार कर दिया है. भई खेल ने तुम्हारा क्या बिगाडा है? खेल से तुम्हारी क्या दुश्मनी? तुम्हारे देश की टीम किसी खेल में हार गई तो उसे खेलना छोड कर क्या संदेश भेज रहे हो? वैसे इसी नीति से चलोगे तो किसी भी प्रतिस्पर्धात्मक खेल को खेल ही नही पाओगे - कभी ना कभी किसी ना किसी खेल में हारोगे ही! जीतने के लिये कमर क्यों नहीं कसते? ये कसम क्यों नही लेते की अपने गांव में चैंपियन पैदा कारोगे?